[pic] | EUROOPA ÜHENDUSTE KOMISJON |

Brüssel 7.2.2007

KOM(2007) 48 lõplik

2007/0021 (CNS)

Ettepanek:

NÕUKOGU MÄÄRUS

millega kehtestatakse erand määrusest (EÜ) nr 2597/97 Eestis toodetud joogipiima suhtes

(komisjoni esitatud)

SELETUSKIRI

Nõukogu määrusega (EÜ) nr 2597/97 nähakse ette joogipiima tootmise ja turustamise ühiseeskirjad.

Võttes arvesse tarbimisharjumusi liikmesriikides ja neilt saadud erinevaid taotlusi, on mitmele liikmesriigile kehtestatud erandid määrusest (EÜ) nr 2597/97 joogipiima rasvasisalduse suhtes. Hetkel on kehtestatud erandid kümnele liikmesriigile ja kõikide liikmesriikide puhul, välja arvatud Eesti, kehtivad need erandid kuni 2009. aastani.

Eestile on kehtestatud erand määrusest (EÜ) nr 2597/97 2,5% rasvasisaldusega joogipiima kohta kuni 30. aprillini 2007. Erand käsitleb täispiimale esitatavaid nõudeid (täispiima rasvasisaldus peab olema vähemalt 3,5%). Eestis toodetud ja tarbitavast joogipiimast on ligi 93% rasvasisaldusega 2,5%. 2,5% rasvasisaldusega piima võib turustada ainult Eestis.

Põhjused, miks Eestile kehtestati erand määrusest (EÜ) nr 2597/97 ainult 30. aprillini 2007 ja mitte 2009. aastani nagu teistele liikmesriikidele, olid üsna poliitilised/juriidilised. Soomele ja Rootsile kehtestatud eranditele sarnase erandi taotlemist arutati Eestis ühinemisläbirääkimiste ajal, kuid seda ei peetud esmatähtsaks, kuna Soome ja Rootsi üleminekuperiood pidi lõppema 2004. aastal. Pärast ühinemisläbirääkimiste lõppu selgus aga, et Soome ja Rootsi puhul pikendati erandi kehtivusaega kuni 2009. aastani ja mitmed ühinevad riigid olid taotlenud sama pikka üleminekuperioodi. Seega oli Eesti pärast ühinemist olukorras, kus paljudele teistele liikmesriikidele oli kehtestatud erandid kuni 2009. aastani.

Eespool toodut arvesse võttes pöördus Eesti 2004. aastal komisjoni poole, et komisjon kaaluks võimalust kehtestada Eestile erand määrusest (EÜ) nr 2597/97. Võttes arvesse ühinemisakti artiklit 41, võttis komisjon seejärel vastu määruse (EÜ) nr 749/2004, millega kehtestati Eestile erand kolmeks aastaks, mis oli artikli 41 kohaselt juriidiliselt maksimumperiood üleminekumeetmete kohaldamiseks.

Nüüd taotleb Eesti, et komisjon pikendaks uuesti Eestile kehtestatud erandit vähemalt kuni teistele riikidele kehtestatud sarnase üleminekuperioodi lõpuni (30. aprill 2009).

Eespool toodut arvesse võttes oleks asjakohane pikendada Eestile kehtestatud erandit kuni 30. aprillini 2009.

2007/0021 (CNS)

Ettepanek:

NÕUKOGU MÄÄRUS

millega kehtestatakse erand määrusest (EÜ) nr 2597/97 Eestis toodetud joogipiima suhtes

EUROOPA LIIDU NÕUKOGU,

võttes arvesse Euroopa Ühenduse asutamislepingut, eelkõige selle artiklit 37,

võttes arvesse komisjoni ettepanekut,

võttes arvesse Euroopa Parlamendi arvamust[1]

ning arvestades järgmist:

(1) Erandina nõukogu 18. detsembri 1997. aasta määrusest (EÜ) nr 2597/97, millega sätestatakse täiendavad eeskirjad piima- ja piimatooteturu ühise korralduse kohta joogipiima osas,[2] on komisjoni 22. aprilli 2004. aasta määruses (EÜ) nr 749/2004, millega kehtestatakse üleminekumeetmed Eestis toodetud joogipiima kohta,[3] sätestatud võimalus Eestis tarnida ja müüa Eestis toodetud 2,5% rasvasisaldusega joogipiima. Selle erandi kehtivusaeg lõpeb 30. juunil 2007.

(2) Pidades silmas tarbimisharjumusi Eestis ja raskusi ühenduse eeskirjadega kohanemisel ning võttes arvesse, et mitmele teisele liikmesriigile kehtestatud sarnased erandid kehtivad kuni 30. aprillini 2009, on asjakohane pikendada kehtivusaega ka selle erandi puhul, mis võimaldab Eestis tarnida ja müüa Eestis toodetud 2,5% rasvasisaldusega joogipiima,

ON VASTU VÕTNUD KÄESOLEVA MÄÄRUSE:

Artikkel 1

Erandina määruse (EÜ) nr 2597/97 artikli 3 lõike 1 punktist b võib Eestis vastavalt selle määruse artikli 2 lõikele 1 tarnida ja müüa Eestis toodetud 2,5% rasvasisaldusega joogipiima.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse 30. aprillini 2009.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

FINANTSSELGITUS |

1. | EELARVERUBRIIK: 05 02 12 | ASSIGNEERINGUD (AL/PDB 2007): 587 000 000 eurot |

2. | PEALKIRI: Nõukogu määrus, millega kehtestatakse erand määrusest (EÜ) nr 2597/97 Eestis toodetud joogipiima suhtes |

3. | ÕIGUSLIK ALUS: Asutamislepingu artikkel 37 |

4. | EESMÄRGID: 2,5% rasvasisaldusega joogipiima (määruses täispiimale sätestatud minimaalse 3,5% rasvasisalduse asemel) tootmist ja turustamist võimaldava kehtiva erandi kehtivusaja pikendamine kuni 30. aprillini 2009. |

5. | FINANTSTAGAJÄRJED | 12-KUULINE PERIOOD (miljonites eurodes) | JOOKSEV EELARVEAASTA 2007 (miljonites eurodes) | JÄRGMINE EELARVEAASTA 2008 (miljonites eurodes) |

5.0 | KULUD – EÜ EELARVEST MAKSTAVAD (TOETUSED/SEKKUMISED) – RIIGIASUTUSED – MUUD | p.m. | p.m. | p.m. |

5.1 | TULUD – EÜ OMAVAHENDID (LÕIVUD/TOLLIMAKSUD) – RIIKLIKUD | – | – | – |

2009 | 2010 | 2011 | 2012 |

5.0.1 | KULUDE EELKALKULATSIOON | p.m. | p.m. | p.m. | p.m. |

5.1.1 | KAVANDATUD TULUD | – | – | – | – |

5.2 | ARVUTAMISMEETOD: – |

6.0 | KAS PROJEKTI SAAB RAHASTADA JOOKSVA EELARVE ASJAKOHASES PEATÜKIS KAVANDATUD ASSIGNEERINGUTEGA? | JAH EI |

6.1 | KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL? | JAH EI |

6.2 | KAS ON VAJA LISAEELARVET? | JAH EI |

6.3 | KAS TULEVASTES EELARVETES ON VAJA KAVANDADA ASSIGNEERINGUID? | JAH EI |

MÄRKUSED: Ettepanekuga tahetakse pikendada jõus oleva õigusnormi kehtivusaega, seetõttu ei ole sellel mõju eelarvele võrreldes eelnevate aastatega. Kui erandi kehtivusaega ei pikendataks ja tavalisi joogipiima suhtes kehtivaid norme tuleks täielikult kohaldada, mõjutaks see Eestis turustatava piima liiki ja selle kaudu ka joogipiimas kasutatava rasva kogust. Kui selle tulemusena väheneks keskmine rasvasisaldus, võiks või tootmine selle tagajärjel veidi kasvada. Võttes arvesse, et Eestis tarbitakse aastas kokku umbes 75 000–80 000 tonni piima, oleks kõnealune mõju väga piiratud ja ulatuks maksimaalselt paarisaja tonni võini. |

[pic][pic][pic][pic][pic][pic]

[1] ELT C ....., ....., lk .....

[2] EÜT L 351, 23.12.1997, lk 13. Määrust on muudetud määrusega (EÜ) nr 1602/1999 (EÜT L 189, 22.7.1999, lk 43).

[3] ELT L 118, 23.4.2004, lk 5.